  Виталий Пронин Европаысь кунамы вуттэм сӥльтыремын шедьтэмын валъёслэн ДНК-зы.Та сярысь ивортӥз Россельхознадзор. Та вакытлы тодмо луиз: сӥльтырем поттэмын Австриын, скал сӥль интые, отчы ватсамын вал сӥль. Татын номыр сыӵе-таӵеез ӧвӧл кадь. Но палэнысь вуэм продукцилэсь ӟечлыксэ эскерисьёс ивортэмъя, сӥльтыреме шедемын висись валъёслэн сӥльзы. Вылаз ик, Австрие соос вуттэмын вылэм мукет кунъёсысь.Россиысь ветеринарияя валтӥсь врач Геннадий Онищенко вазиськиз, лазанья но гамбургер кадь полуфабрикатъёсты басьянлэсь возиськыны курыса. Европаысь асьме доры вуись сиён эскериське ке но, умойгес луоз асьме дорын ик поттэм-будэтэм сӥльын сиён пӧраны.Елена Никитина  